पाकिस्तान ने 10 भारतीय मछुआरे पकड़े  
पाक अधिकारियों ने विशिष्ट आर्थिक क्षेत्र में अवैध तरीके से मछली पकड़ने के आरोप में 10 भारतीय मछुआरों को गिरफ्तार कर उनकी नौकाएं जब्त कर ली हैं।
पाकिस्तानी अधिकारियों ने देश के विशिष्ट आर्थिक क्षेत्र में अवैध तरीके से मछली पकड़ने के आरोप में 10 भारतीय मछुआरों को गिरफ्तार कर उनकी नौकाएं जब्त कर ली हैं।  पाकिस्तान की नौवहन सुरक्षा एजेंसी के अधिकारियों ने बताया कि इन मछुआरों को शुक्रवार को पाकिस्तानी जल क्षेत्र में 44 नॉटिकल मील की दूरी पर कथित तौर पर मछली पकड़ने के आरोप में गिरफ्तार किया गया।  अधिकारियों ने कहा कि भारतीय मछुआरे लगातार पाकिस्तान के सिंधु डेल्टा क्षेत्र में मछली पकड़ते हैं। नौवहन सीमा के उल्लंघन के आरोप में हर साल भारत और पाकिस्तान एक दूसरे के दर्जनों मछुआरों को गिरफ्तार करते हैं।